Държавен вестник, бр. 28, 2021 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  28
чрез Международното бюро на Световната 
организация за интелектуална собственост, 
наричано по-нататък „Международното бюро“.
(9) Когато кореспонденцията до Патент-
ното ведомство е представена на чужд език, 
тя следва да бъде придружена с точен превод 
на български език, заверен от лицето, което 
е извършило превода. Когато липсва превод 
или представеният превод е неточен или не 
е заверен, на подателя се дава възможност да 
отстрани нередовността в 7-дневен срок. Ако 
нередовността не бъде отстранена в този срок, 
кореспонденцията се счита за неполучена.
Чл. 8. (1) При подаване по електронен път 
кореспонденцията се подписва с квалифициран 
електронен подпис.
(2) В случай на подаване по електронен път 
без квалифициран електронен подпис датата 
на подаване се запазва, когато в 14-дневен 
срок от първоначално получените електронни 
документи до Патентното ведомство е изпратен 
техен идентичен екземпляр, подписан с ква-
лифициран електронен или саморъчен подпис.
(3) В случай на подаване по факс датата 
на подаване се запазва, когато в 14-дневен 
срок от получаването на факса до Патентното 
ведомство е изпратен оригиналът на докумен-
тите, подписан с квалифициран електронен 
или саморъчен подпис.
(4) Когато срокът по ал. 2 и 3 не бъде 
спазен, за дата на подаване на документите 
по ал. 1 се счита датата на постъпване на 
подписания с квалифициран електронен или 
саморъчен подпис техен идентичен екземпляр 
или оригинал.
(5) По всяко време до приключване на 
производството по регистрация заявителят 
или неговият пълномощник може да подаде 
искане кореспонденцията по заявката да се 
води по електронен път.
(6) Кореспонденцията по електронен път 
се извършва чрез изпращане на съобщение в 
профила на лицето в Портала за електронни 
услуги на Патентното ведомство, в инфор-
мационната система за сигурно електронно 
връчване като модул на Единния портал за 
достъп до електронни административни ус-
луги по смисъла на Закона за електронното 
управление или на посочен от лицето адрес 
на електронна поща.
(7) В случай че съобщаването по ал. 6 е 
неуспешно, то може да се извърши и чрез 
устно уведомяване, което се удостоверява 
писмено с протокол, подписан от извърши-
лото го длъжностно лице и двама свидетели. 
Протоколът се прилага към заявката, като 
на адресата се съобщава, че може да полу-
чи кореспонденцията в 7-дневен срок, след 
изтичането на който тя се счита за връчена.
(8) При невъзможност за осъществяване 
на устно уведомяване, кореспонденцията се 
изпраща по факс, като за дата на получаване 
се счита датата, отразена върху съобщението 
за успешно изпращане. При поискване от 
страна на адресата оригиналът на документите 
може да бъде получен на място в Патентното 
ведомство или да бъде изпратен по пощата 
без обратна разписка.
(9) Когато съобщаването по ал. 6, 7 и 8 е 
неуспешно, документът се изпраща по поща-
та на адреса за кореспонденция, посочен от 
заявителя, с препоръчана пратка с обратна 
разписка, като за дата на получаване на ко-
респонденцията се счита датата, отбелязана 
в обратната разписка.
(10) Когато няма посочен адрес за корес-
понденция или уведомяването по ал. 9 е било 
неуспешно, документът се изпраща:
1. за българските физически лица – на 
настоящия адрес, а ако не могат да бъдат 
намерени на него, на постоянния им адрес;
2. за българските юридически лица – на 
вписания в съответния регистър адрес;
3. за пълномощниците – на адреса, вписан 
в съответния регистър.
(11) Когато уведомяването по ал. 6 – 10 е 
неуспешно, съобщение за неполучената корес-
понденция се публикува на таблото за обявле-
ния и на интернет страницата на Патентното 
ведомство за срок 14 дни, с изтичането на 
който кореспонденцията се счита за връчена.
(12) Публикацията по ал. 11 съдържа данни 
за заявката (входящ номер и наименование); 
името и адреса на лицето, получател на 
кореспонденцията, или на пълномощника; 
предмета на кореспонденцията; действията, 
които могат да се извършат, и сроковете за 
тяхното извършване.
(13) За неуредените въпроси относно начина 
на водене на кореспонденция председателят 
на Патентното ведомство издава инструкция, 
която се публикува на интернет страницата 
на ведомството.
Г л а в а  в т о р а
МАРКИ
Раздел I
Заявка за регистрация
Чл. 9. (1) Заявката за регистрация на марка 
съдържа:
1. искането за регистрация;
2. данните по чл. 3 на заявителя;
3. представяне на марката;
4. списък на стоките и/или услугите, за 
които се иска регистрацията;
5. вид и тип на марката;
6. данни на пълномощника, в случай че е 
налице упълномощаване;
7. описание на марката;
8. данни за разделяне на заявката – номер 
и дата на подаване на предходната заявка;
9. данни за приоритет, ако се претендира 
такъв;